Jamu

**Jamu** adalah sabuting ragam tatambaan tradisional nang ada matan pulau Jawa (lawan jua tamasuk Bali lawan Madura), nang aslinya lawan sacara budaya baakar matan herbologi Jawa. Sacara tradisiunal, Jamu dipakai gasan tatamba dalam bantuk ekstrak atawa sari banyu nang dimanfaatakan gasan maubati panyakit umum lawan maninggiakan sistem kakabalan awal supaya mancagah panyakit. Barbagai macam rampah dijarang lawan dicampur gasan khasiat tatamba, tarutama matan bahan alam nang taulah matan sumber daya alam (baik nabati atawa hewani); cuntuhnyaakar, kulit kayu, kambang, biji, daun lawan buah, madu, *royal jelly*, susu lawan intalu hayam kampung.

Matan tahun 2018, budaya kasihatan Jamu nang dipraktekkan di samunyaan Indunesia sacara resmi diakui ulih Kamantrian Pandidikan, Kabudayaan, Risit, lawan Teknulugi Ripublik Indunisia sabagai bahagian integral matan Warisan Budaya Tak Benda Nasional Indonesia.

Ujar Kamantrian Kasihatan Ripublik Indunesia, jamu marupakan ubat tradisional Indunesia nang tardiri atas ramuan bahan tumbuhan, hiwan, mineral, atawa sadiaan galenik nang dipakai sacara bakaturunan dalam praktik pangubatan. Sabagai bagian matan Layanan Kasihatan Tradisional Empiris, jamu dipakai bardasarkan pangalaman masyarakat lawan pambuktian nang barsifat empiris jua.

Tikas tahun 2023, Jamu jua rasmi dikaku ulih Urganisasi Pandidikan, Kailmuan, lawan Kabudayaan Parsarikatan Bangsa-Bangsa (UNESCO) sabagai bahagian matan Warisan Budaya Takbenda (WBTb) Dunia nang bujur matan Indonesia.

## Asal usul ngaran
‘****’ merupakan sabuting kata lakuran, nang sacara itimologi baasal matan gabungan dua kata basa Jawa lawas yakni ‘**'’  + ‘**'’ (gasan mancampur atawa maracik bahan-bahan. Kamudian sacara kasar kawa disabut atawa ditarjamahkan manjadi "ramuan Jawa" atawa "formula Jawa".

Tiuri lain jua mengamuka akan bahwa kata ‘’ sabujurnya didasarakan matan kata ‘**’ (, ), pamulaannya dipakai ulih  () sabagai sarana spiritual gasan praktik ilmu hirang. Istilah ‘*jampi*’ ngini sacara khusus kawa didapatakan pada banyak naskah Jawa lawas, saparti pada naskah Gatotkacasraya nang ditulis ulih Mpu Panuluh matan Karajaan Kediri pada tikas Raja Jayabaya.

Jauh sabalum ngitu, masyarakat Jawa jua dikatahui sudah suah maracik lawan mangunsumsi jamu matan sakitar tahun 722 Masehi. Pada situs Arkeologi Liyangan nang barlukasi di liring Gunung Sindoro (Jawa Tengah) sacara ditil ditamuakan artifak barupa *cubek* lawan *ulekan*. Bukti lain saparti prusis pambuatan jamu jua banyak ditamuakan di babarapa candi, saparti di Prambanan, Brambang, Borobudur, Panataran, Sukuh, Tegowangi lawan jua tacatat dalam prasasti Madhawapura nang marupakan paninggalan kamaharajaan Majapahit nang manyabutakan manganai prufisi khusus paracik jamu nang dikanali sabagai *Acaraki*.

## Jenis jamu, khasiat, bahan baku lawan cara pangulahan
Jamu nitu baisi varian dalam hal kagunaannya. Ada jamu nang dilumu, dikinum, dirikitakan ka dahi (*pilis*), disapuakan ka awak (*parem*), disapuakan ka parut (*tapel*), dirikitakan ka bahagian nang sakit, dirandam, lawan jua disamburakan. Jamu (*herbal medicine*) sabagai antara sabuting bantuk pangobatan tradisional, maingkuti paranan panting dalam pangubatan panduduk di nagara bakambang. Di kira-kira sakitar 70-80% pupulasi di nagara barkambang mamiliki katargantungan tahadap ubat tradisional. Sacara umum haja jamu kawa dianggap kada baracun lawan kada manimbulakan ifik higaan. Khasiat jamu talah tauji uleh waktu, zaman lawan sajarah, sarta bukti impiris langsung pada manusia salama ratusan tahun.

### Sarigading
Jamu sarigading nang jadi ciri Hulu Sungai Tengah duulah matan manumbuk kunyit, tamulawak, kedaung, tipakan, pasak bumi, kulit kayu manis, cingkih, lawan pegagan manggunakan alat tradisional lasung hingga halus, kamudian dijarang lawan banyu sampai mandidih lawan disaring gasan diminum ladar sabagai panambah vitalitas lawan manyamanakan awak nang uyuh.

### Banyu Kinca
Gasan awak panas akibat ari pancaruba, banyu kinca diulah matan santan dicampur gula aren ynang dilarutakan, dijarang satumat hinggan ladar imbah nitu dikinum langsung, atawa dicampur lawan daun raja babangun nang diparah lawan disapuakan ka awak gasan ifik panurun panas nang talakas.

### Banyu Jarangan Daun Jambu Biji
Papahan gasan bahiran diulah matan jarangan pucuk daun jambu biji (sekira 10-15 lambar) baimbai lawan karak nasi hangit lawan tangkung jagung nang dibanam, hinggan banyunya badikit jadi 1 galas, imbah nitu dikinum ladar haja 2 kali sahari gasan maatasi gangguan pancarnaan.

## Penelitian nang tarait jamu di Indunisia
Kamantrian Kasihatan malalui Balai Ganal Panalitian lawan Pangambangan Tanaman Ubat lawan Ubat Tradisiunal nang marupakan sabuting pusat riset lawan pangambangan di bawah Badan Litbangkes, manyadiakan saintifikasi jamu lawan riset pruduk ulahan jamu. Saat ngini sudah bakambang babarapa parusahaan nang maulah lawan manyajiakan jamu dalam bantuk nang labih praktis saparti ekstrak cair atawa kapsul, sahingga labih nyaman dimakan. Pamarintah malalui badan pangawasan ubat lawan makanan juga mambariakan parhatian lawan manarapkan babarapa sartifikasi saparti cara pambuatan ubat tradisiunal nang baik, cara pruduksi ulahan pangan nang baik, sartifikasi halal lawan babarapa sartifikasi lain.

Badan Panelitian lawan Pangambangan Kasihatan (Litbangkes) Kemenkes manyalanggarakan Ristoja sejak 2012, mandukumentasikan ratusan spisies tumbuhan gasan kabugaran, anti-TB, lawan panyakit kada manular. Rumah Riset Jamu (RRJ) Hortus Medicus di Tawangmangu malakukan uji klinis jamu gasan FAM, hipertensi, lawan anemia nang tingkat keberhasilannya hingga 80%.  Panalitian lainnya juga manargetkan manfaat jamu gasan imunitas (saparti saat COVID-19), antioksidan, anti-inflamasi, lawan pangandalian gula darah matan bahan saparti jahe, kunyit, lawan maniran. Iksplurasi mancakup 60 spesies matan 33 famili, lawan daun lawan rimpang paling rancak dipakai sarta skrining anti-tuberkulosis lawan data Ristoja 2012. Saintifikasi malibatkan uji farmakologi lawan formulasi modern gasan manjaga warisan lokal.

## Jujuhutan